Chiron (hypotetisk måne)

Chiron () er navnet gitt til en hypotetisk måne til Saturn, oppdaget av Hermann Goldschmidt i 1861. Det har siden blitt fastslått at en slik måne ikke eksisterer.

Hermann Goldschmidt kunngjorde oppdagelsen av Saturns niende måne i april 1861, og han hevdet at den gikk i bane mellom Titan og Hyperion. Goldschmidts oppdagelse ble aldri bekreftet, og Chiron ble aldri sett igjen.

I 1898 oppdaget William Henry Pickering Phoebe, som nå anses å være Saturns niende måne. Merkelig nok trodde Pickering i 1905 at han hadde oppdaget en annen av Saturns måner, og han rapporterte at den gikk i bane rundt planeten mellom Titan og Hyperion. Han kalte den nye månen Themis. Som Chiron har Themis aldri blitt sett siden.

Et objekt oppdaget i 1977, og som nå er klassifisert som en kentaur, har fått navnet 2060 Chiron.

 Eksterne lenker 
  Saturn's Ninth and Tenth Moons

Kategori:Saturns måner
Kategori:Artikler i astronomiprosjektet